Song Joong Ki Sedang Dalam Rundingan Untuk Bintangi Filem Noir Terbaru
Song Joong Ki mungkin membintangi filem terbaru. Menurut sumber dari Edaily (via Soompi), Song Joong Ki telah memilih filem “Hwaran” sebagai projek seterusnya.  Laporan media tersebut telah mendapat respon agensi pelakon terbabit, HISTORY D&C, dan mereka mengesahkan bahawa Song Joong Ki sedang meneliti tawaran untuk membintangi “Hwaran”. “Hwaran” adalah file noir tentang watak yang tidak menentu yang perlu membuat pilihan merbahaya untuk melarikan diri dari realiti neraka.  Filem tersebut akan dihasilkan oleh Sanai Pictures dan HISTORY D&C. Song Joong Ki kini sedang menjalani penggambaran drama terbaru JTBC Chaebol Family’s Youngest Son (tajuk literal), drama fantasi berdasarkan novel web popular dengan nama yang sama tentang setiausaha keluarga chaebol yang dilahirkan semula sebagai anak bongsu keluarga.